Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 294

b) Legyen képes: — a meteorológiai előrejelző távollétében a rendelkezésre álló meteorológiai tanácsadások és numerikus előrejelzési produktumok felhasználásával ultrarövid távú meteorológia előrejelzést készíteni a felelősségi körzetre vonatkozóan. IV. A szakképesítés vizsgáztatási követelményei 4.1. A szakmai vizsgára bocsátás feltételei: 4.1.1. Iskolai végzettség: középiskolai érettségi bizonyítvány; 4.1.2. Szakmai előképzettség: a szakmai elméleti és gyakorlati tantárgyi követelményeinek teljesítése; 4.1.3. Betöltött életkor: 18. életév; 2001/60. szám 4.1.4. Egészségügyi alkalmasság: szükséges a Magyar Honvédség Egészségvédelmi Intézetnél végrehajtásra kerülő alkalmassági vizsgálaton való megfelelés. „Alkalmatlan” minősítésű pályázó a Másodfokú Egészségügyi Pályaalkalmasság Vizsgáló Bizottsághoz fellebbezéssel élhet. 4.2. A szakmai vizsga részei: — írásbeli; — gyakorlati; — szóbeli. 4.2.1. Az írásbeli vizsga tantárgyai és időtartama: — általános katonai ismeretek; — meteorológiai műszertan; — észlelési alapismeretek; — ultrarövid távú előrejelzés. Az írásbeli vizsga a felsorolt tantárgyak témaköreiből összeállított teszt-jellegű, valamint ezek egészét átfogó komplex feladatokat tartalmaz. A vizsga időtartama: 240 perc. 4.2.2. A gyakorlati vizsga tantárgyai és időtartama: — általános katonai ismeretek (alaki kiképzés, általános harcászat, vegyivédelmi és műszaki ismeretek, ügyviteli és titokvédelmi alapismeretek); — meteorológiai műszertan; — észlelési alapismeretek; — meteorológiai távközlés; — informatikai alapismeretek; — meteorológiai támogatás; — ultrarövid távú előrejelzés. A gyakorlati vizsga feladatait a szakmai vizsgát szervező intézmény állítja össze oly módon, hogy a vizsgázó az általános katonai részekből 3—5 különálló feladatot kap. A többi tantárgyakból a vizsgázó egy-egy különálló feladatot, illetve egy komplex feladatot kap. A gyakorlati vizsga időtartama: 300 perc. 4.2.3. A szóbeli vizsga tantárgyai és időtartama: — általános katonai ismeretek; — észlelési alapismeretek; — meteorológiai támogatás; — informatikai ismeretek; — ultrarövid távú előrejelzés. A szóbeli vizsgán a hallgató a felsorolt tárgyakból húz egy-egy tételt. A szóbeli vizsga kérdéseit központi tételsor tartalmazza. A felkészülésre legalább 25 perc, egy-egy tétel kifejtésére 10—15 perc fordítható. 4.3. A szakmai vizsgán számon kérhető feladatok a szint megjelölésével A szakmai követelményekben megfogalmazott feladatcsoportok és feladatok a megadott követelményeknek megfelelő szinten számon kérhetők a vizsgán. 4.3.1. Az írásbeli vizsga tartalma: általános katonai ismeretek 25% meteorológiai műszertan 20% meteorológiai alapismeretek 35% ultrarövid távú előrejelzés 20% 4.3.2. A gyakorlati vizsga tartalma: — általános katonai ismeretek (alaki kiképzés, általános harcászat, vegyivédelmi és műszaki ismeretek, tereptan); — meteorológiai műszertan (a meteorológiai műszerek karbantartása); — észlelési alapismeretek (az égkép és az időjárás megfigyelése, a meteorológiai elemek mérése, az észlelt adatok kódolása); — meteorológiai távközlés (a meteorológiai információs rendszer felépítése, meteorológiai bulletinek szerkesztése, vétele és továbbítása); — informatikai alapismeretek (a számítógép és a lokális hálózat felépítése, menedzselése, felhasználói szoftverek telepítése, a meteorológus munkáját segítő szövegszerkesztő, táblázatkezelő és bemutató szoftverek használata); — meteorológiai támogatás (a meteorológiai adatok megjelenítése, tájékoztató jelentések, bemutatók előkészítése/elkészítése); — ultrarövid távú előrejelzés (a repülések biztonságát befolyásoló meteorológiai elemek előrejelzése). 4.3.3. A szóbeli vizsga tartalma: — általános katonai ismeretek (általános harcászat, vegyivédelmi és műszaki ismeretek, ügyviteli és titokvédelmi alapismeretek); — meteorológiai alapismeretek (fizikai meteorológia, légtömegek, légköri objektumok, általános légkörzés, a klimatológia alapjai, a meteorológiai elemek évi és napi menete); — meteorológiai támogatás (a meteorológiai támogatás fogalma, tartalma, végrehajtása, feladat szabása); — ultrarövid távú előrejelzés (az ultrarövid távú előrejelzés elméleti alapjai). Az egyes vizsgatárgyakból 15—20 tétel, egymástól független, a témaköröket lefedő altételekkel. 4.4. A szakmai vizsga egyes részei alóli felmentés feltételei A képzés döntően speciális ismereteket tartalmaz, ezért felmentés csak az előzőleg már meteorológiai észlelő szakképesítést megszerzett vizsgázók részére adható a meteorológiai műszertan, illetve észlelési alapismeretek tantárgyakból. 4.5. A szakmai vizsga értékelése 4.6. A szakmai elméleti vizsga értékelése — Az írásbeli vizsgát a tételekhez kiadott javítási útmutató ajánlásai alapján egyetlen érdemjeggyel kell értékelni. — A szóbeli vizsgát tantárgyanként egy-egy (1—5-ig terjedő) érdemjeggyel kell értékelni. 2001/60. szám 4.7. A szakmai elméleti vizsga eredménye: — Az írásbeli érdemjegy és a szóbeli vizsgarész tantárgyai érdemjegyeinek átlaga a kerekítés szabályainak figyelembevételével. — Eredménytelen az elméleti vizsga, ha a jelölt az írásbeli vizsgára vagy az elméleti vizsga tantárgyainak bármelyikére elégtelen osztályzatot kapott. 4.8. A szakmai gyakorlati vizsga értékelése: — A vizsgarész tantárgyait külön-külön (1—5-ig terjedő) érdemjeggyel kell értékelni az előre meghatározott szempontok figyelembevételével. 4.9. A szakmai gyakorlati vizsga eredménye: — A szakmai gyakorlati vizsga eredményét a vizsgatantárgyak kerekített számtani átlagértékeként kell meghatározni. — Eredménytelen a gyakorlati vizsga, ha egy tantárgy érdemjegye elégtelen. V. A kamarai jogkör gyakorlása A kamarai jogkör gyakorlója a Magyar Honvédség Meteorológiai Szolgálat szolgálatfőnöke. * * * A Jegyzék 72. sorszáma alatti szakképesítés szakmai és vizsgáztatási követelményei I. A szakképesítés Országos Képzési Jegyzékben szereplő adatai 1.1. Szakképesítés azonosító száma: 51 8917 04 23 1.2. Szakképesítés megnevezése: Honvéd tiszthelyettes (egészségügyi ágazat) II. A szakképesítés munkaterülete 2.1. A szakképesítéssel legjellemzőbben betölthető munkakör, foglalkozás A munkakör, foglalkozás FEOR száma megnevezése Fegyveres szervek (testületek, rendvédelmi szervek) középfokú képesítést igénylő foglalkozások 2.1.1. A szakképesítéssel betölthető katonai munkakörök (beosztások) A munkakör, foglalkozás szakmai száma megnevezése Egészségügyi parancsnok, szolgálatvezető, felcser Egészségügyi raktárvezető, nyilvántartó 2.2. A munkaterület rövid, jellemző leírása A honvéd egészségügyi tiszthelyettes munkáját alapvetően a Magyar Honvédségen belül csapattagozati szinten az egészségügyi szolgálatban látja el az Egészségügyi szolgálat főnök és a Segélyhely parancsnok irányításával. A honvéd egészségügyi tiszthelyettes békében és minősített helyzetben egészségügyi parancsnokként tervezi, szervezi az egészségügyi szolgálat munkáját, szolgálatvezetőként, illetve raktárvezetőként képes az anyaggazdálkodás, felcserként a biztosítási feladatok, nyilvántartóként az okmányolás végrehajtására. — Részt vesz a csapatok alapellátását biztosító orvosi rendelőinek asszisztensi feladatai ellátásában. — Részt vesz az egészségügyi szolgálat szakmai dokumentációs feladataiban. — Végzi a Csapatsegélyhely fekvőbetegek ellátását biztosító részlegén az általános és elkülönített (fertőző) fekvőbetegek ápolásának szervezését, irányítását, ellenőrzi az orvosi utasítások betartását, betartatását. — Végzi a fekvőbeteg-ellátásban (Csapatsegélyhelyen), illetve ambuláns kezelésben részesülő betegek részére a gyógyszerrendelés és -kiadás előírásainak megfelelő gyógyszerelést. — Személyesen végzi az egészségügyi készenléti szolgálatban az orvosi előírás szerint a képzettségének megfelelően a fekvőbetegek ápolását és az ambuláns betegek ellátását, illetve az orvos által adott utasítások végrehajtásának megszervezését. — Részt vesz a kiképzési feladatok egészségügyi biztosításának végrehajtásában. — Az alapellátást végző orvosi rendelő kézi műszer készletét rendeltetésszerűen, a terápiás készülékeket képzettségének megfelelően alkalmazza. A kezelőszemélyzet részére előírtak figyelembevételével végrehajtja az eszközök használatából adódó karbantartási, fertőtlenítési és sterilizálási feladatokat. — Minősített helyzetben (katasztrófa, elemi csapás, szélsőséges időjárási viszonyok, háborús körülmények), szaksegélyt nyújt a sérültek és betegek részére, illetve megtervezi, megszervezi sérültek, betegek mentését, szállítását és ellátásukhoz szükséges anyagi biztosítást. — Minősített helyzetben végrehajtja a magasabb egészségügyi ellátást nyújtó tagozatban kapott szakirányú feladatokat (asszisztencia, betegápolás stb.). 2001/60. szám — Minősített helyzetben használja, üzembe helyezi, üzemelteti és alkalmazza az egészségügyi biztosításához rendszeresített egészségügyi szakanyagokat, készleteket és szaktechnikai eszközöket, és megszervezi az alkalmazásukat. — Minősített helyzetben vezeti az előírt egészségügyi dokumentációkat. — Minősített helyzetben megszervezi és végrehajtja az egészségügyi biztosításának végrehajtásához rendszeresített egészségügyi készletek és az egészségügyi szaktechnika karbantartását. 2.3. A szakképesítéssel rokon szakképesítés FEOR száma Megnevezése Ápolási asszisztens III. A szakképzés szakmai követelményei 3.1. A foglalkozás gyakorlása során előforduló legfontosabb feladatcsoportok, feladatok és az azokhoz közvetlenül kapcsolódó követelmények 3.1.1. Társadalomtudományi alapismeretek

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes